Diari Oficial de la Generalitat Valenciana


Sumari del DOGV 6635, del 21-10-2011 (2011/10023)

Notificación de la sentencia dictada en el juicio ordinario número 576/2010.
----------------------------------------------------------------------------

### Dades del document

Número de DOGV
:   6635

Data del DOGV
:   21-10-2011

Secció del DOGV
:   IV. ADMINISTRACIÓ DE JUSTÍCIA

Número del document
:   2011/10094


Organisme emissor
:   Jutjat de Primera Instància Número 2 de la Vila Joiosa

Tipus de document
:   Edicte

Notificación de la sentencia dictada en el juicio ordinario número 576/2010. [2011/10267]  
En aquest Procediment Ordinari 576/10, seguit a instàncies de Francisco Javier Balaguer Pascual I José Vicente Balaguer Pascual contra Nélida Balaguer, s'ha dictat la sentència que, literalment, és com segueix:  
«Sentència número 77/11   
Jutge que la dicta: María Antonia Raedo Santos.   
Lloc: La Vila Joiosa (Alacant).   
Data: 30 de maig de 2011.   
Part demandant: Francisco Javier Balaguer Pascual i José Vicente Balaguer Pascual   
Advocat:   
Procurador: Bardisa Juan, Vicente  
Part demandada: Nélida Balaguer   
Objecte del judici: acció declarativa del domini.   
  
Antecedents de fet  
Primer. En data 17 de maig de 2010, el procurador Vicente Bardisa Juan en nom i representació de la part demandant esmentada més amunt, va presentar davant el jutjat degà d'aquesta ciutat i per torn de repartiment va correspondre a aquest jutjat demanda de procediment ordinari contra la part demandada en la qual, després de citar els fets pertinents que aquí es donen per reproduïts va sol·licitar que es declarara la titularitat dominical del demandant de les finques que després es dirà, en haver-les adquirit per prescripció extraordinària.  
  
Segon. Per decret d'aquest jutjat de 9 de juliol de 2010 es va admetre a tràmit la demanda i se'n va donar trasllat al demandat perquè contestara en 20 dies. Transcorregut el termini legal sense resposta a la demanda es va declarar en rebel·lia la demandada i es va fixar com a data per a la realització de l'audiència prèvia el 16 de maig de 2011.  
Tercer. El 16 de maig de 2011 es va celebrar l'audiència prèvia en què el demandant es va ratificar en la demanda i va sol·licitar la recepció a prova del plet presentant-ne com a prova la documental aportada. El demandat no hi va comparéixer.  
Després de l'admissió de les proves i de la celebració de l'audiència es va declarar el judici vist per a sentència, de conformitat amb el que preveu la Llei d'Enjudiciament Civil.  
  
Fonaments de dret  
Primer. Planteja l'actor d'aquest procediment una sèrie d'accions acumulades, l'acció declarativa del domini, i la rectificació registral, sol·licitant l'estimació íntegra de la demanda amb condemna expressa a costes a la demandada.  
[...]  
Impose les costes processals a la demandada.  
Vistos els preceptes esmentats i tots altres que hi són aplicables,   
  
Dispositiva  
Estime de forma íntegra la demanda presentada pel procurador Vicente Bardisa Juan en nom i representació de Francisco Javier Balaguer Pascual i José Vicente Balaguer Pascual, i declare:  
A. La titularitat dominical de Francisco Javier Balaguer Pascual i José Vicente Balaguer Pascual sobre les finques següents, hui parcel·la cadastral núm. 78 de 32.674 metros quadrats, referència cadastral 766-T-668-22813-8524AS:  
1) Rústica, secà, partida de Moix, el Castell de Guadalest, amb una superfície de trenta-tres àrees, vint-i-vuit centiàrees, de la qual correspon la meitat a horta i la meitat a secà. Confronta: al nord, Francisco Escortell Beltrá, camí veïnal i era de pa trillar; sud i est, altres finques de l'herència de José Balaguer Vidal que es van adjudicar a José i a Rosario Balaguer Balaguer; oest, Marcos Montiel. Càrregues: lliure de càrregues i gravàmens. Inscripció: Registre de la Propietat de Callosa d'En Sarrià, finca núm. 679, foli 111, llibre 5, tom 382.  
2) Rústica, secà, tros de terra en la partida de quaranta-nou àrees, noranta-dos centiàrees, en la partida Barranc, terme del Castell de Guadalest, secà. Confronta: al nord, barranc, José Bellvert, Marcos Montiel i Vicente Bernabeu; i est, sud i oest, altres finques de l'herència de José Balaguer Vidal que es van adjudicar a José Balaguer Balaguer i confronten també per l'oest amb José Pascual. Càrregues: lliure de càrregues i gravàmens. Inscripció: Registre de la Propietat de Callosa d'En Sarrià, finca núm. 680, foli 113, llibre 5, tom 382.  
3) Rústica, secà, tros de terra en la partida Camí Blanc de 16 àrees, 64 centiàrees, en la partida, terme del Castell de Guadalest, secà. Confronta: al nord, sud i oest, Francisco Escortell; est, camí veïnal. Inscripció: Registre de la Propietat de Callosa d'En Sarrià, finca núm. 681, foli 113, llibre 5, tom 382.  
S'acorda procedir a la rectificació de les inscripcions relatives a les finques esmentades en el Registre de la Propietat de Callosa d'En Sarrià amb la finalitat de registrar la nova titularitat a nom dels actors i condemne la demandada Nélida Balaguer a estar i passar per les anteriors declaracions efectuant tots els actes que siguen necessaris per a la inscripció de la finca a nom dels actors. I tot això amb la imposició expressa de costes.  
  
I atés que la demandada esmentada, Nélida Balaguer, es troba en parador desconegut, expedisc aquest edicte a fi que valga de notificació de forma deguda.  
  
La Vila Joiosa, 30 de maig de 2011.- La secretària judicial: Ana Belén Orero Albéniz.